ভূমিকার চতুর্থ অংশে ড. শাহেদ ‘চর্যাপদ ও নতুন চর্যা’ শীর্ষক আলোচনায় শাস্ত্রী-সম্পাদিত চর্যাপদের সঙ্গে নতুন চর্যাপদের সাদৃশ্য-বৈসাদৃশ্যের প্রধান কিছু দিক তুলে ধরেছেন। পদকর্তাদের ব্যাপারে তাঁর একটি পর্যবেক্ষণ হচ্ছে, নতুন চর্যাপদের পদগুলোতে শাস্ত্রীর সংকলনের অন্তত আটজন পদকর্তার পদ রয়েছে। শাস্ত্রীর সংকলন ও নতুন চর্যাপদের সংকলনে সন্নিবেশিত পদকর্তা গু-ুরীর একটি পাঠের তুলনামূলক আলোচনা করে তিনি দেখিয়েছেন যে, প্রায় পাঁচশো বছরের ব্যবধান সত্ত্বেও সামান্য কিছু রূপভেদসমেত দুটি পাঠের মধ্যে যথেষ্ট মিল রয়েছে। এমনিভাবে হেমচন্দ্রের চীনা অনুবাদের পাঠের সঙ্গে নতুন চর্যার পাঠের তুলনা করে তিনি দেখিয়েছেন, হাজার বছরের ব্যবধান সত্ত্বেও দু-তিনটি পদ ছাড়া দুটি পাঠে কোনো মৌলিক পরিবর্তন ঘটেনি। পুরনো ও নতুন চর্যাপদ সম্পর্কে ড. শাহেদের পর্যবেক্ষণ এখানে সংক্ষেপে তুলে ধরা হলো :